b'\n_START_ARTICLE_\nMaria Cristina ng Austria\n_START_SECTION_\nTalambuhay\n_START_PARAGRAPH_\nKilala sa kaniyang mag-anak bilang Christa, ipinanganak siya sa Kastilyong \xc5\xbdidlochovice (Gro\xc3\x9f Seelowitz), malapit sa Brno, sa Moravia, isang anak na babae ni Archduke Karl Ferdinand at ng esposang si Arsodukesa Elisabeth Franziska ng Austria._NEWLINE_Sina Arsoduke Charles ng Austria at Prinsesa Henriette Alexandrine ng Nassau-Weilburg ang kaniyang mga lolo at lola sa ama._NEWLINE_Pinakasalan ni Maria Christina si Haring Alfonso XII ng Espanya noong 29 Nobyembre 1879 sa Basilika ng Atocha sa Madrid, at naging ina ng tatlo lamang na mga tunay na anak: na sina: Infanta (Prinsesa) Mercedes, Prinsesa ng Asturias, Infanta Maria Teresa ng Espanya, at Alfonso (isinilang pagkatapos ng pagkakahiwalay o pagkamatay sa haring asawa). Dating asawa ni Haring Alfonso XII si Mercedes ng Orl\xc3\xa9ans, na namatay kalahating taon matapos silang pag-isahing-dibdib, na hindi naman naging usapin o suliranin._NEWLINE_Nang mamatay ang Hari, nagdadalang-tao si Maria Christina, kaya walang aktibidad ang trono, ayon sa magiging anak ni Maria Cristina (kung lalaki ba o babae); magiging hari ang sanggol kung lalaki ito, samantalang maluluklok sa trono ang matanda niyang anak na babaeng si Infanta Maria Mercedes kung babae. Sa panahong ito, namuno si Maria Christina bilang rehiyente hanggang sa isilang ang kaniyang anak na lalaki, na si Alfonso XIII ng Espanya mula sa pagsilang. Nagpatuloy si Maria Cristina bilang rehiyente hanggang sa umabot sa kaniyang mayoridad (nasa hustong edad) si Alfonso XIII noong 1902._NEWLINE_Sumakabilang buhay si Maria Cristina sa Palasyong Royal sa Madrid at inilibing sa El Escorial.'